 O ambulanță a rămas blocată în noroi timp de o oră, pe o stradă din București.
Ambulanța a fost blocată timp de 60 de minute. Incidentul s-a produs în cartierul bucureștean Henri Coandă. Mașina a putut fi scoasă din noroi după intervenția mai multor locuitori din zonă.
O ambulanță a rămas blocată în noroi timp de o oră, duminică după-amiază. Incidentul a avut loc în cartierul Henri Coandă din București.Conform imaginilor publicate pe Facebook, ambulanța a stat blocată în noroi, în intersecția Străzii Emanoil Petruț cu bulevardul George Constantin.Mașina a fost mișcată din loc abia după ce au intervenit mai multe persoane care locuiesc în zonă.Purtătorul de cuvânt al Serviciului de Ambulanță București, Alis Grasu, a spus, pentru Aleph News, că salvarea fusese solicitată pentru a face o testare COVID-19 în acea zonă."Imediat s-a trimis o altă ambulanță și a ajuns la acest caz în mai puțin de cinci minute. Mașina a fost scoasă din noroi cu ajutorul unui locuitor din zonă și nu a suferit avarii. A mers și a fost spălată, iar apoi și-a reluat activitatea", a spus Alis Grasu.